สลากดิจิทัลงวดวันที่ 16 ส.ค.2565 ผ่านแอป “เป๋าตัง” จำหน่ายไป 7.3 ล้านใบแล้ว ยืนยันรัฐบาลต้องการให้ประชาชนได้รับความเป็นธรรม ซื้อสลากฯ ในราคา 80 บาทได้จริง
นายธนกร วังบุญคงชนะ โฆษกประจำสำนักนายกรัฐมนตรี เปิดเผยสลากดิจิทัล งวดวันที่ 16 สิงหาคม 2565 จำนวน 9,092,500 ใบ ที่จำหน่ายผ่านแอป “เป๋าตัง” ณ เวลา 23.00 น. วันที่ 2 สิงหาคม 2565 จำหน่ายสลากแล้ว 7,313,672 ใบ จำนวนผู้ซื้อสลาก 1,066,413 ราย คงเหลือสลากในระบบ 1,778,828 ใบทั้งนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำว่าการทำงานของรัฐบาลคำนึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพง โดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คำนึงถึงประชาชนทุกคนทั่วประเทศจะต้องได้รับความเป็นธรรม สามารถซื้อสลากฯ ได้ในราคา 80 บาท โดยในเดือนสิงหาคมได้เพิ่มจุดจำหน่ายสลากฯ 80 บาทครบตามเป้าหมายที่วางไว้ 1,077 จุดทั่วประเทศ ซึ่งจะทำให้ประชาชนเข้าถึงสลากฯ ราคา 80 บาทได้มากยิ่งขึ้น ตอบโจทย์ความต้องการของประชาชน